NÁRODNÁ RADA SLOVENSKEJ REPUBLIKY

V. volebné obdobie

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

K číslu : 1644/2011

**332a**

# Informácia

# o výsledku prerokovania

Výboru Národnej rady Slovenskej republiky pre financie a rozpočet, Ústavnoprávneho výboru Národnej rady Slovenskej republiky, Výboru Národnej rady Slovenskej republiky pre hospodárstvo, výstavbu a dopravu a Výboru Národnej rady Slovenskej republiky pre verejnú správu a regionálny rozvoj o výsledku prerokovania návrhu poslanca Národnej rady Slovenskej republiky Andreja ĎURKOVSKÉHO na vydanie zákona o miestnom poplatku za zaťaženie pozemných komunikácií na území obce (tlač 332) v druhom čítaní (podľa § 78 zákona č. 350/1996 Z. z. o rokovacom poriadku Národnej rady Slovenskej republiky v znení neskorších predpisov).

**\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**

Výbor Národnej rady Slovenskej republiky pre financie a rozpočet, ako gestorský výbor, podáva Národnej rade Slovenskej republiky v súlade s § 79 ods. 1 zákona Národnej rady Slovenskej republiky č. 350/1996 Z. z. o rokovacom poriadku Národnej rady Slovenskej republiky v znení neskorších predpisov túto informáciu výborov Národnej rady Slovenskej republiky o prerokovaní vyššie uvedeného návrhu zákona.

**I.**

Národná rada Slovenskej republiky uznesením č. 441 z 19. mája 2011 pridelila návrh poslanca Národnej rady Slovenskej republiky Andreja ĎURKOVSKÉHO na vydanie zákona o miestnom poplatku za zaťaženie pozemných komunikácií na území obce (tlač 332) týmto výborom Národnej rady Slovenskej republiky :

* Výboru Národnej rady Slovenskej republiky pre financie a rozpočet
* Ústavnoprávnemu výboru Národnej rady Slovenskej republiky
* Výboru Národnej rady Slovenskej republiky pre hospodárstvo, výstavbu a dopravu
* Výboru Národnej rady Slovenskej republiky pre verejnú správu a regionálny rozvoj

Uvedené výbory prerokovali predmetný návrh zákona v stanovenom termíne.

**II.**

Gestorský výbor nedostal do začatia rokovania o návrhu poslanca Národnej rady Slovenskej republiky Andreja ĎURKOVSKÉHO na vydanie zákona o miestnom poplatku za zaťaženie pozemných komunikácií na území obce (tlač 332)stanoviská poslancov Národnej rady Slovenskej republiky podané v súlade s § 75 ods. 2 zákona NR SR č. 350/1996 Z. z. o rokovacom poriadku Národnej rady Slovenskej republiky v znení neskorších predpisov.

**III.**

K predmetnému návrhu zákona zaujali výbory Národnej rady Slovenskej republiky tieto stanoviská:

1. Odporúčanie pre Národnú radu Slovenskej republiky návrh **schváliť**

**s pozmeňujúcimi a doplňujúcimi návrhmi**

* Výbor Národnej rady Slovenskej republiky pre financie a rozpočet (uzn. č. 190 zo dňa 14. júna 2011)
* Výbor Národnej rady Slovenskej republiky pre hospodárstvo, výstavbu a dopravu (uzn. č. 155 zo dňa 16. júna 2011)
* Výbor Národnej rady Slovenskej republiky pre verejnú správu a regionálny rozvoj (uzn. č. 95 zo dňa 15. júna 2011)

1. Ústavnoprávny výbor Národnej rady Slovenskej republiky **neprijal** platné uznesenie, nakoľko návrh uznesenia nezískal podporu potrebnej nadpolovičnej väčšiny prítomných poslancov v súlade s § 52 ods. 4 zákona NR SR č. 350/1996 Z. z. o rokovacom poriadku v znení neskorších predpisov a čl. 84 ods. 2 Ústavy SR v znení neskorších predpisov (celkový počet 13 poslancov, prítomných 13, za návrh hlasovali 3 poslanci, 0 poslancov bolo proti a 10 sa zdržali hlasovania)

**IV.**

Z uznesení výborov Národnej rady Slovenskej republiky uvedených pod bodom III. tejto správy vyplynuli tieto pozmeňujúce a doplňujúce návrhy :

**1. K názvu zákona**

V názve zákona vypustiť čiarku za číslom „2011“.

Ide o legislatívno-technickú pripomienku.

**Výbor NR SR pre financie a rozpočet**

**Výbor NR SR pre hospodárstvo, výstavbu a dopravu**

**Výbor NR SR pre verejnú správu a regionálny rozvoj**

**2. K predvetiu zákona**

V predvetí zákona vypustiť slová „Čl. I“ .

Ide o  legislatívno-technickú pripomienku. Nejedná sa o novelizáciu zákona ale o nový zákon, ktorý sa člení na paragrafy.

**Výbor NR SR pre financie a rozpočet**

**Výbor NR SR pre hospodárstvo, výstavbu a dopravu**

**Výbor NR SR pre verejnú správu a regionálny rozvoj**

**3. K § 2 ods. 1**

V § 2 ods. 1 znenie druhej vety upraviť takto: „Obec môže všeobecne záväzným nariadením zaviesť poplatok k 1. januáru zpoplatňovaného obdobia, ktorým je kalendárny rok.“.

Ide o zosúladenie navrhovaného ustanovenia so všeobecne zásadami platnými pre zavádzanie novej dane, resp. poplatku .

**Výbor NR SR pre financie a rozpočet**

**Výbor NR SR pre hospodárstvo, výstavbu a dopravu**

**Výbor NR SR pre verejnú správu a regionálny rozvoj**

**4. K § 3 ods.1**

V § 3 ods. 1 za slová „ako stavebníkovi 2), vydané právoplatné stavebné povolenie 3)“ savkladajú slová „po nadobudnutí účinnosti tohto zákona“ a slová „sú odstavné a parkovacie stojiská4) v počte minimálne 10“ nahradiť slovami „je minimálne 10 odstavných a parkovacích stojísk.“.

Ide o zdôraznenie časovej pôsobnosti tejto normy o zavedení poplatku s cieľom zamedziť aplikačnej nejednoznačnosti s cieľom vylúčiť možnú retroaktivitu.

**Výbor NR SR pre financie a rozpočet**

**Výbor NR SR pre hospodárstvo, výstavbu a dopravu**

**Výbor NR SR pre verejnú správu a regionálny rozvoj**

**5. K § 3 ods. 2**

Znenie § 3 ods. 2 upraviť takto:

„( 2 ) Ak je v rámci jednej stavby podľa odseku 1 viac poplatníkov, poplatníkom je každý

z nich v rozsahu zaťažovania pozemných komunikácií vyjadreného pomerom k  odstavným a parkovacím stojiskám podľa odseku 1. Ak sa všetci poplatníci dohodnú, zastupuje ich jeden z nich a ostatní poplatníci ručia za poplatok do výšky svojho podielu na poplatku .“.

Ide o zosúladenie navrhovanej úpravy právneho postavenia a zodpovednosti jednotlivých poplatníkov miestneho poplatku za zaťaženie pozemných komunikácií na území obce za jeho zaplatenie s porovnateľnými úpravami tejto zodpovednosti pri ostatných miestnych daniach, resp. poplatkoch. Na konanie vo veciach tohto poplatku podľa navrhovaného znenia § 8 sa bude vzťahovať zákon SNR č. 511/1992 Zb. o správe daní a poplatkov a o zmenách v sústave územných finančných orgánov v znení neskorších predpisov.

**Výbor NR SR pre financie a rozpočet**

**Výbor NR SR pre hospodárstvo, výstavbu a dopravu**

**Výbor NR SR pre verejnú správu a regionálny rozvoj**

**6. K § 3 ods. 3**

§ 3 vypustiť odsek 3

Doterajší odsek 4 sa označuje ako odsek 3.

Návrh významovo aj legislatívno-technicky súvisí s návrhom obsiahnutým v predchádzajúcom bode k § 3 ods. 2.

**Výbor NR SR pre financie a rozpočet**

**Výbor NR SR pre hospodárstvo, výstavbu a dopravu**

**Výbor NR SR pre verejnú správu a regionálny rozvoj**

**7. K § 3 ods. 4**

Znenie § 3 ods. 4 upraviť takto:

„(4) Poplatková povinnosť vzniká dňom nadobudnutia právoplatnosti kolaudačného rozhodnutia.“.

Ide o precizovanie navrhovaného znenia § 3 ods. 4. Navrhované znenie druhej vety, podľa ktorého je ku dňu kolaudácie potrebné predložiť doklad o zaplatení poplatku evokuje potenciu možného vplyvu na rozhodovanie príslušných orgánov o udelení kolaudačného rozhodnutia.

**Výbor NR SR pre financie a rozpočet**

**Výbor NR SR pre hospodárstvo, výstavbu a dopravu**

**Výbor NR SR pre verejnú správu a regionálny rozvoj**

**8. K § 4 ods. 1**

V § 4 ods. 1 slovo slová „ 500,- Euro „ nahradiť slovami „ 500 eur“.

Ide o legislatívno-technickú úpravu.

**Výbor NR SR pre financie a rozpočet**

**Výbor NR SR pre hospodárstvo, výstavbu a dopravu**

**Výbor NR SR pre verejnú správu a regionálny rozvoj**

**9. K § 4**

V § 4 vypustiť odsek 2.

Doterajšie odseky 3 a 4 označiť ako odseky 2 a 3.

Úprava obsiahnutá v § 4 ods. 2 je nadbytočná. Podľa navrhovaného znenia § 4 ods. 1 je sadzba poplatku zo zákona 500 eur za jedno odstavné alebo parkovacie miesto. Právomoc obce všeobecne záväzným nariadením modifikovať túto sadzbu je zakotvená v odseku 3.

**Výbor NR SR pre financie a rozpočet**

**Výbor NR SR pre hospodárstvo, výstavbu a dopravu**

**Výbor NR SR pre verejnú správu a regionálny rozvoj**

**10. K § 5**

Názov pod § 5 upraviť takto: „Oznamovacia povinnosť a určenie poplatku“.

Keďže sa podľa návrhu nejedná o daň za zaťaženie pozemných komunikácií na území obce ale o miestny poplatok za zaťaženie pozemných komunikácií na území obce  sa tento nevyrubuje ale určuje rozhodnutím obce v konaní podľa zákona SNR č. 511/1992 Zb. o správe daní a poplatkov a o zmenách v sústave územných finančných orgánov v znení neskorších predpisov.

**Výbor NR SR pre financie a rozpočet**

**Výbor NR SR pre hospodárstvo, výstavbu a dopravu**

**Výbor NR SR pre verejnú správu a regionálny rozvoj**

**11. K § 5 ods. 2**

V § 5 ods. 2 slovo „platiteľ“ nahradiť slovom „zástupca“ a slová „za následok“ nahradiť slovami „vplyv na“.

Ide o precizovanie navrhovaného znenia tohto ustanovenia všeobecne ako aj vo väzbe na navrhované znenie k § 3 ods. 2.

**Výbor NR SR pre financie a rozpočet**

**Výbor NR SR pre hospodárstvo, výstavbu a dopravu**

**Výbor NR SR pre verejnú správu a regionálny rozvoj**

**12. K § 5 ods. 3**

Znenie § 5 ods. 3 upraviť takto:

„(3) Poplatok obec určí rozhodnutím.5)“.

Keďže sa podľa návrhu nejedná o daň za zaťaženie pozemných komunikácií na území obce ale o miestny poplatok za zaťaženie pozemných komunikácií na území obce  sa tento nevyrubuje ale určuje rozhodnutím obce v konaní podľa zákona SNR č. 511/1992 Zb. o správe daní a poplatkov a o zmenách v sústave územných finančných orgánov v znení neskorších predpisov.

**Výbor NR SR pre financie a rozpočet**

**Výbor NR SR pre hospodárstvo, výstavbu a dopravu**

**Výbor NR SR pre verejnú správu a regionálny rozvoj**

**13. K § 6**

§ 6 sa vypúšťa.

Doterajšie § 7 až 11 označiť ako § 6 až 10.

Navrhované znenie § 6 upravuje inštitút vrátenia poplatku, resp. odstránenia tvrdosti zákona. Zo samotného znenia § 6 ods. 1 ako aj z osobitnej časti dôvodovej správy k nemu, nie je jasné a zrozumiteľné na základe akých právnych skutočností by mohlo dôjsť k zániku poplatkovej povinnosti kompatibilných s porovnateľnými inštitútmi daňového práva. Navrhované znenie § 6 ods. 2 je reštaurovaním inštitútu odstraňovania tvrdosti zákona, ktorý je podľa platnej právnej úpravy v oblastí daní všeobecne neprípustný.

**Výbor NR SR pre financie a rozpočet**

**Výbor NR SR pre hospodárstvo, výstavbu a dopravu**

**Výbor NR SR pre verejnú správu a regionálny rozvoj**

**14. K § 9**

V § 9 vypustiť slová „náležitosti riadneho preukázania zmeny poplatkovej povinnosti, náležitosti riadneho preukázania zániku poplatkovej povinnosti“.

Zdôvodnenie kontiuálne súvisí s predchádzajúcim návrhom k § 6.

**Výbor NR SR pre financie a rozpočet**

**Výbor NR SR pre hospodárstvo, výstavbu a dopravu**

**Výbor NR SR pre verejnú správu a regionálny rozvoj**

**15. K § 10 ods. 1**

V § 10 ods. 1 v prvej vete na konci pripojiť slová „na zpoplatňovacie obdobie roku 2012.“.

Ide o úpravu znenia prechodného ustanovenia, t. j. o úpravu právnych vzťahov pri zavedení nového miestneho poplatku.

**Výbor NR SR pre financie a rozpočet**

**Výbor NR SR pre hospodárstvo, výstavbu a dopravu**

**Výbor NR SR pre verejnú správu a regionálny rozvoj**

**16. K § 10 ods. 3**

V § 10 ods. 3 slová „odseku 3 druhej vety“ sa nahrádzajú slovami „odseku 2 druhej vety“.

Ide o  nahradenie nesprávneho vnútorného odkazu.

**Výbor NR SR pre financie a rozpočet**

**Výbor NR SR pre hospodárstvo, výstavbu a dopravu**

**Výbor NR SR pre verejnú správu a regionálny rozvoj**

**V.**

Gestorský výbor na základe stanovísk výborov k návrhu poslanca Národnej rady Slovenskej republiky Andreja ĎURKOVSKÉHO na vydanie zákona o miestnom poplatku za zaťaženie pozemných komunikácií na území obce (tlač 332) vyjadrených v uzneseniach uvedených pod bodom III. tejto informácie a v stanoviskách poslancov gestorského výboru vyjadrených v rozprave k tomuto návrhu zákona v súlade s § 81 ods. 2, § 82 ods. 1, § 83 ods. 4, § 84 ods. 2 a § 86 zákona Národnej rady Slovenskej republiky č. 350/1996 Z. z. o rokovacom poriadku Národnej rady Slovenskej republiky v znení neskorších predpisov

**neprijal** **odporúčanie Národnej rade Slovenskej republiky**

k návrhu poslanca Národnej rady Slovenskej republiky Andreja ĎURKOVSKÉHO na vydanie zákona o miestnom poplatku za zaťaženie pozemných komunikácií na území obce (tlač 332).

Predmetná správa výborov Národnej rady Slovenskej republiky o návrhu poslanca Národnej rady Slovenskej republiky Andreja ĎURKOVSKÉHO na vydanie zákona o miestnom poplatku za zaťaženie pozemných komunikácií na území obce (tlač 332a) bola prerokovaná s prijatím uznesenia gestorského výboru č. 211 zo 17. júna 2011. Výbor určil poslanca **Antona Marcinčina** za spoločného spravodajcu výborov.

Súčasne ho poveril

1. predniesť informáciu výborov na schôdzi Národnej rady Slovenskej republiky

1. predložiť návrh na ďalší postup

Bratislava 17. júna 2011

**Jozef K o l l á r**

**predseda**

**Výboru NR SR pre financie a rozpočet**